Official Journal L 181 , 23/07/1993 P. 0013 - 0014

Finnish special edition: Chapter 5 Volume 6 P. 0075

Swedish special edition: Chapter 5 Volume 6 P. 0075



Ir-Regolament tal-Kunsill (KEE) Nru 1947/93 tat-30 ta' Ġunju 1993 li jemenda r-Regolament (KEE) Nru 1365/75 fuq it-twaqqif ta' Fondazzjoni għat-Titjib tal-Kondizzjonijiet tal-Ħajja u tax-Xogħol IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b'mod speċjali l-Artikolu 235 mehmuż, Wara li kkunsidra l-proposta mressqa mill-Kummissjoni [1], Wara li kkunsidra l-fehma tal-Parlament Ewropew [2], Wara li kkunsidra l-Fehma tal-Qorti ta' l-Awdituri [3], Billi t-Trattat tat-22 Lulju 1975, jemenda ċerti dispożizzjonijiet finanzjarji tat-Trattati li jwaqqfu l-Komunitajiet Ewropej u tat-Trattat li jistabbilixxi Kunsill wieħed u Kummissjoni waħda għall-Komunitajiet Ewropej, immodifika l-proċedura li tagħmel ħlasijiet lill-Kummissjoni rigward l-implimentazzjoni tal-budget; billi għalhekk huwa xieraq li l-proċedura tkun aġġornata biex tagħmel il-ħlasijiet lill-Bord Amministrattiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol, imwaqqaf minn Regolament (KEE) Nru 1365/75 [4] skond il-proċedura mmodifikata, kif tidher fl-Artikolu 206b tat-Trattat tal-KEE; Billi t-Trattat tat-22 ta' Lulju 1975 issostitwixxa l-Qorti ta' l-Awdituri għall-Bord tal-Verifika fit-test kollha li jirreferu għall-Bord tal-Verifika; Billi l-Atti ta' Adeżjoni tal-Greċja, Spanja u l-Portugall bidlu l-binja tal-Bord Amministrattiv tal-Fondazzjoni; Billi huwa mixtieq li r-rapport ġenerali annwali tal-Fondazzjoni jiġi mgħarraf lill-korpi kollha interessati tal-Komunità; Billi Regolament (KEE) Nru 1365/75 irid ikun għalhekk emendat, Billi t-Trattat tal-KEE ma jipprovdix poteri ta' azzjoni barra minn dawk li jinsabu fl-Artikolu 235 għall-adozzjoni ta' dan ir-Regolament, ADOTTA DAN IR-REGOLAMENT: L-Artikolu 1 Ir-Regolament (KEE) Nru 1365/75 huwa hawnhekk emendat skond kif ġej: 1. L-Artikolu 6(1) se jkun mibdul b'dan li ġej: "1. Il-Bord Amministrattiv se jkun magħmul minn 39 membru, li minnhom: (a) 12-il membru se jirrappreżentaw il-Gvernijiet ta' l-Istati Membri; (b) 12-il membru se jirrappreżentaw l-organizzazzjonijiet ta' min iħaddem; (ċ) 12-il membru se jirrappreżentaw l-organizzazzjonijiet tal-ħaddiema; (d) tliet membri se jirrappreżentaw lill-Kummissjoni."; 2. L-Artikolu 13 huwa mibdul b'dan li ġej: "L-Artikolu 13 Id-Direttur se jsawwar u l-Bord Amministrattiv se jadotta, mhux aktar tard mill-31 ta' Marzu, ir-rapport annwali ġenerali fuq l-attivitajiet, is-sitwazzjoni finanzjarja u l-linji-gwida għall-ġejjieni tal-Fondazzjoni u jrid jibagħtu lill-Parlament Ewropew, lill-Kunsill, lill-Kummissjoni, lill-Kumitat Soċjali u Ekonomiku u lill-Qorti ta' l-Awdituri."; 3. L-Artikolu 15(1) u (2) se jkunu mibdula b'dan li ġej: "1. Il-Bord Amministrattiv, sa mhux aktar tard mill-31 ta' Marzu ta' kull sena, irid jibgħat lill-Kummissjoni l-estimi tad-dħul u l-infiq. Din l-istima, li trid tinkorpora l-pjan ta' l-organizzazzjoni, trid tkun mgħoddija lill-Kummissjoni tal-Parlament Ewropew u lill-Kunsill flimkien ma' l-estimi preliminari tal-baġit tal-Komunitajiet Ewropej. 2. L-awtorità tal-baġit trid tistabbilixxi l-approprjazzjonijiet disponibbli għas-sussidju għall-Fondazzjoni. Il-proċedura li hemm fis-seħħ għat-trasferiment tal-approprijazzjonijiet minn Kapitolu għall-ieħor ser tgħodd għal dawn l-approprijazzjonijiet. L-awtorità tal-baġit se ssawwar il-pjan ta' l-organizzazzjoni tal-Fondazzjoni."; 4. L-Artikolu 16 se jkun mibdul b'dan li ġej: "L-Artikolu 16 1. Id-dispożizzjonijiet finanzjarji li jgħoddu għall-Fondazzjoni ser ikunu adottati skond l-Artikolu 209 tat-Trattat. Il-kontrollur finanzjarju tal-Kummissjoni se jkun responsabbli biex jikkontrolla r-rabtiet u l-pagamenti ta' l-infiq u li jirreġistra u jirkupra d-dħul kollu tal-Fondazzjoni. 2. Il-Bord Amministrattiv għandu, sa mhux aktar tard mill-31 ta' Marzu, jibgħat rendikont tad-dħul u l-infiq, analiżi ta' l-immaniġjar finanzjarju u "balance sheet"; tal-Fondazzjoni għas-sena finanzjarja ta' qabel lill-Parlament Ewropew, lill-Kunsill, lill-Kummissjoni u lill-Qorti ta' l-Awdituri. Il-Qorti ta' l-Awdituri se teżaminahom kif imsemmi fl-Artikolu 206a tat-Trattat. 3. Il-Qorti ta' l-Awdituri trid tgħaddi lill-awtoritajiet responsabbli biex jagħtu l-approvazzjoni u lill-Kummissjoni, sa mhux aktar tard mit-30 ta' Novembru, ir-rapport annwali tagħha flimkien mat-tweġibiet tal-Fondazzjoni għall-kummenti tagħha, u trid tiżgura l-pubblikazzjoni tiegħu fil-Ġurnal Uffiċjali tal-Komunitajiet Ewropej. Il-Parlament Ewropew, fuq rakkommandazzjoni tal-Kunsill f'isem maġġoranza kkwalifikata, qabel it-30 ta' April tas-sena ta' wara, irid jagħti l-libertà lill-Bord Amministrattiv tal-Fondazzjoni skond il-proċedura msemmija fl-Artikolu 206b tat-Trattat."; 5. L-Artikolu 17 se jkun mibdul b'dan li ġej: "L-Artikolu 17 Id-dispożizzjonijiet li jirregolaw il-persunal tal-Fondazzjoni għandhom ikunu adottati mill-Kunsill, li jaġixxi fuq proposta mressqa mill-Kummissjoni u wara li jkun ikkonsulta lill-Parlament Ewropew'.". L-Artikolu 2 Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fil-Lussemburgu, fit-30 ta' Ġunju 1993. Għall-Kunsill Il-President S. Bergstein [1] ĠU C 23, tal-31.1.1991, p. 26. [2] ĠU C 13, ta' l-20.1.1992, p. 524 [3] ĠU C 152, ta' l-10.6.1991, p. 1. [4] ĠU L 139, tat-30.5.1975, p. 1 --------------------------------------------------